NA ploči u spomen Mile Budaka koja se nalazi na mulu u općini Bilice pored Šibenika, netko je ostavio vrećicu s govnima. Fotografiju vrećice s govnima na mulu, koji se zove po ustaškom ministru Budaku, objavila je grupa Antifa Šibenik na svojoj Facebook stranici.





Mul bez građevinske dozvole otvoren je 2016. godine, a tamošnji načelnik Josip Ćaleta nije vidio problem u odavanju počasti ustaškom režimu. "Svih 11 općinskih vijećnika podržalo je ime Mile Budaka, a drugi ako hoće neka svoja nazovu po Rankoviću ili Titu", rekao je tada Ćaleta. Mile Budak bio je ministar u NDH, ideolog ustaškog pokreta koji je uz to pisao i prozna djela zanemarive književne vrijednosti.

Tekst se nastavlja ispod oglasa

Ovo nije prvi put da nepoznati nezadovoljni građani izražavaju svoj stav o spomenutom mulu i ploči na kojoj stoji da je Mile Budak "hrvatski književnik i domoljub". Nekoliko dana nakon postavljanja ploče i otvaranja mula u lipnju 2016., nepoznati počinitelji su ploču prekrili crnom bojom, no ploča i ime mula nisu promijenjeni.